Frédéric Le Play

Frédéric Le Play (La Rivière Saint-Sauveur, Calvados, 1806 – Paris, 1882) ingeniari, ekonomialari eta soziologo frantsesa izan zen. Eskola Politeknikoan ikasi zuen, eta Meatze Eskolan irakatsi zuen. Politikan esku hartu zuen: Estatuko Kontseiluko kide (1855) eta senatari (1867-1870) izan zen. Comterekin eta Spencerrekin batera Soziologiaren sortzailetzat hartu izan da, eta zientzia horren barnean, metodo monografikoaren sortzailetzat. Joera kontserbadorea zuen; katolizismo sozialaren eragile nagusia izan zen, eta aldarrikatzen zuen gizartearen erreformari begira jabeen, patroien eta familiako gurasoen aginpidea berresten zuen. Ideia horiek eragin handia izan zuten XIX. mendearen bigarren erdialdeko patroien mugimendu sozialaren baitan (paternalismoa). La Réforme sociale (1864, Gizarte erreforma) da Playren obra nagusia; lan horretan sozialismoaren eta liberal baikorren aurkako agertzen da.

 Erreferentziak 

 Kanpo estekak 

Kategoria:Frantziako ekonomialariak
Kategoria:XIX. mendeko ekonomialariak
Kategoria:Frantziako ingeniariak
Kategoria:Frantziako soziologoak
Kategoria:Katolizismora konbertituak
Kategoria:Leopoldina
Kategoria:Parisen hildakoak